Se conoix con o nombre de batalla de Francia a una campanya melitar (millor que una batalla) escaicita dende o 10 de mayo dica o 22 de chunio de 1940 mientres a Segunda Guerra Mundial, quan a Wehrmacht d'o Tercer Reich invadió os Países Baixos, Belchica, Luxemburgo y Francia, con l'aduya posterior d'o Reino d'Italia, que atacó a Francia o 21 de chunio en o sud (Alpes y mar Mediterrania). A campanya remató con una aplastant redota d'os Aliatos: o Tercer Reich ocupó os Países Baixos, Luxemburgo y Belchica, a mas d'a metat de Francia, creyando un estato colaboracionista en l'atra metat, a dita Francia de Vichèi, dimpués d'a signatura de l'armisticio d'o 22 de chunio de 1940 por o Gubierno d'o mariscal Philippe Pétain. Antiparte, l'Exercito britanico, encara que redotato, albandonó o continent europeu en a batalla de Dunkerque ta continar a luita contra os alemans.